CELEX: C2006/212/65
Language: et
Date: 2006-09-02 00:00:00
Title: Kohtuasi T-184/06: 14. juulil 2006 esitatud hagi — Komisjon versus Internet Commerce Network ja Dane-Elec Memory

2.9.2006   
            
            
               ET
            
            
               Euroopa Liidu Teataja
            
            
               C 212/36
            
         14. juulil 2006 esitatud hagi — Komisjon versus Internet Commerce Network ja Dane-Elec Memory
   (Kohtuasi T-184/06)
   (2006/C 212/65)
   Kohtumenetluse keel: prantsuse
   Pooled
   Hageja: Euroopa Ühenduste Komisjon (Brüssel, Belgia) (esindajad: L. Ström, keda abistas advokaat P. Elvinger)
   Kostja: Internet Commerce Network ja Dane-Elec Memory
   Hageja nõuded
   Hageja palub Esimese Astme Kohtul:
   
               —
            
            
               kutsuda pooled kokku ja lepitada neid; kui mitte, siis
            
         
               —
            
            
               võtta hagi vastu esitatud kujul ja see rahuldada ning
            
         
               —
            
            
               esiteks mõista äriühingult Dane-Elec-Memory esimese nõude garanteerimisest tuleneva kohustuse täitmiseks komisjoni kasuks välja 55 878 eurot koos viivistega;
            
         
               —
            
            
               teise võimalusena mõista ICN-ilt Crossemarc'i projektiga seotud lepinguliste kohustuste täitmatajätmise tõttu komisjoni kasuks välja ettemakstud summa 55 878 eurot koos viivistega;
            
         
               —
            
            
               mõista kaotanud poolelt välja menetluskulud Euroopa Kohtu Kodukorra artikli 69 lõike 2 alusel;
            
         
               —
            
            
               määrata kohtuotsus esialgsele täitmisele olenemata apellatsioonist ja kautsjonist;
            
         
               —
            
            
               jätta hagejale kõik teised õigused, väited ja hagid, eriti tema õigus suurendada maksenõuet.
            
         Väited ja peamised argumendid
   Euroopa Ühenduste Komisjon sõlmis Euroopa Ühenduse nimel 28. veebruaril 2001 teiste hulgas äriühinguga Internet Commerce Network (ICN) lepingu IST-2000-25366 projekti “Cross-lingual Multi Agent Retail Comparison — Crossemarc” teostamiseks teadusuuringute, tehnoloogilise arengu ja infoühiskonnaga seotud tehnoloogiate esituse (IST) 1998-2002 (1) programmi raames. 1. septembri 2000. aasta garantiikirja alusel asus ICN-i emaettevõtja äriühing Dane-Elec Memory garanteerima ICN-i lepingust IST-2005-25366 tulenevate lepinguliste kohustuste täitmist.
   Komisjon tegi projektiga seotud lepingupooltele, sealhulgas ICN-ile, koordinaator NCSR “Demokritos” vahendusel ettemakse. Järgnevalt palus koordinaator teha ICN-il sissemakse kooskõlas projektis sõnastatud kohustustele. Sissemakset ei tehtud ja ICN-i esindaja teavitas koordinaatorit ICN-i tabanud rahalistest raskustest, koordinaator võttis ühendust ICN-i kohustuste garandi äriühinguga Dane-Elec Memory. Äriühingu Dane-Elec Memory juht teatas koordinaatorile, et ICN taganeb projektist ja maksab ettemakstud summa tagasi. Saamata kirjalikku kinnitust projektist taganemise ja tagasimaksmise tegemise kohta, saatsid projekti koordinaator ja komisjon ICN-ile avansi tagasimakse nõude. Kuna see nõue jäi vastuseta, saadeti äriühingule Dane-Elec Memory nõue tasuda rahaline garantii kooskõlas garantiikirjas võetud kohustusega. Viimane keeldus garantii maksmisest põhjendusel, et komisjon ei ole kohustuse mittetäitmist tõendanud. Vaatamata sellele, et komisjon põhjendas oma nõuet, jäädi keeldumise juurde.
   ICN-i ja komisjoni vahel sõlmitud lepingus IST-2000-25366 ja äriühingu Dane-Elec Memory poolt komisjoni kasuks antud garantiikirjas toodud vahekohtuklausli alusel esitas komisjon käesoleva hagi, paludes mõista äriühingult Dane-Elec Memory esimese nõude garanteerimisest tuleneva kohustuse täitmiseks komisjoni kasuks välja ettemakstud summa koos viivistega. Teise võimalusena palub hageja mõista ICN-ilt “Crossmarc'i projektiga” seonduvate lepinguliste kohustuste täitmatajätmise tõttu komisjoni kasuks välja ettemakstud summa koos viivistega.
   
      (1)  Üleskutse huvi näitamiseks avaldatud EÜT L 12, 16.1.1999, lk 5.